Държавен вестник, бр. 33, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  33
ложение № 6) за всяка длъжност, в които се 
изписват офицерите от актуализирания списък, 
съответстващи на изискванията на длъжността.
(3) Техническите секретари представят на 
комисията:
1. списъците по ал. 1;
2. изборен лист по ал. 2 за всеки член на 
комисията;
3. сравнителна таблица за всеки член на 
комисията (приложение № 6);
4. атестационните документи на военнослу-
жещите по ал. 1;
5. кадровите справки на военнослужещите 
по ал. 1;
6. други документи.
(4) За останалите вакантни длъжности от 
списъка по ал. 1 комисията класира офицери, на 
които изтича максималният срок за престояване 
в звание и/или в длъжност, по реда на чл. 21.
(5) Комисията изготвя протокол (приложение 
№ 10) за военнослужещите от актуализирания 
списък по ал. 1, на които не може да бъде 
предложена длъжност, съответстваща на образо-
ванието и професионалната им квалификация.
Раздел IV
Запознаване на военнослужещите с решенията 
на комисиите за кариерно развитие на воен-
нослужещите
Чл. 23. (1) Ръководителят на структурата по 
управление на човешките ресурси (по личния 
състав), от чийто състав са техническите се-
кретари на комисиите по чл. 6 и чл. 9, ал. 2, 
изпраща извлечения от протоколите по чл. 21, 
ал. 2 и чл. 22, ал. 4 и 5 с решенията на коми-
сиите във военните формирования или съот-
ветните структури, от които са разглежданите 
военнослужещи.
(2) Командирите (началниците) на военни 
формирования или ръководителите на струк-
тури запознават военнослужещите по ал. 1 с 
решението на комисията срещу подпис.
(3) При класиране на военнослужещия за 
назначаване на повече от една длъжност от 
различни комисии за кариерно развитие на 
военнослужещите с младши офицерски звания 
командирът (началникът) или ръководителят 
по ал. 2 в тридневен срок писмено уведомява 
съответната структура по управление на човеш-
ките ресурси (по личния състав) по ал. 1 за 
длъжността, на която военнослужещият приема 
да бъде назначен.
(4) При отказ на военнослужещия, класи-
ран за назначаване по реда на чл. 22, ал. 4 
да заеме предложената длъжност, командирът 
(началникът) или ръководителят по ал. 2 в 
тридневен срок писмено уведомява структурата 
по управление на човешките ресурси (по личния 
състав), обслужваща работата на съответната 
комисия, за отказа.
(5) В случаите по ал. 4 ръководителят на 
структурата по управление на човешките ресурси 
(по личния състав), обслужваща работата на 
съответната комисия, предлага за назначаване 
на длъжността класирания на следващото място 
военнослужещ.
Г л а в а  ч е т в ъ р т а
КРИТЕРИИ ЗА ОЦЕНЯВАНЕ И КЛАСИРА-
НЕ НА КАНДИДАТИТЕ
Чл. 24. Критерии за оценяване и класиране 
на военнослужещите при работата на комисиите 
по чл. 6 и чл. 9, ал. 2 са:
1. констатациите в атестационния формуляр;
2. образование;
3. квалификация;
4. брой на ротации – само за старшите 
офицери;
5. заемани длъжности;
6. участие в мисии и операции;
7. заемани длъжности в щабове и/или ор-
гани на международни организации и/или във 
връзка с участието на Република България в 
международни договори и инициативи;
8. степен на владеене на чужди езици;
9. награди и отличия.
Преходни и заключителни разпоредби
§ 1. Тази инструкция се издава на основа-
ние чл. 52, ал. 3 от Правилника за прилагане 
на Закона за отбраната и въоръжените сили 
на Република България и отменя Инструкция  
№ И-5 от 2009 г. за реда и организацията на 
работа на комисиите за кариерно и кадрово 
развитие на военнослужещите в Министерството 
на отбраната (ДВ, бр. 62 от 2009 г.).
§ 2. Инструкцията влиза в сила от датата на 
обнародването є в „Държавен вестник“.
Министър: А. Ангелов
Приложение № 1 
към чл. 12, ал. 1, т. 3
МИНИСТЕРСТВО НА ОТБРАНАТА
.......................................................................... 
(структура, в която заседава комисията)
Към рег. № ............../20___ г.
Екз. Единствен
ПРОТОКОЛ
ОТ ИЗБОРА НА ПРЕДСЕДАТЕЛ И ЧЛЕНОВЕ 
НА КОМИСИЯТА ЗА КАРИЕРНО РАЗВИТИЕ 
НА ...............................................................................
Днес, ................. 20__г., в присъствието на 
определените със заповед на министъра на 
отбраната № ____/______г. военнослужещи за 
участие в комисията за кариерно развитие на 
старшите офицери: